Document ID: 32013D0457

RÅDETS AFGØRELSE
af 16. september 2013
om udnævnelse af en dommer ved Retten for EU-personalesager
(2013/457/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 257, stk. 4,
under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1, og
ud fra følgende betragtninger:
(1)
I henhold til artikel 2 og artikel 3, stk. 1, i bilag I til protokol nr. 3 vedrørende statutten for Den Europæiske Unions Domstol, der er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab, og efter at Irena BORUTA er trådt tilbage med virkning fra den 1. oktober 2013, bør der udnævnes en dommer ved Retten for EU-personalesager (i det følgende benævnt »EU-Personaleretten«) for perioden fra den 1. oktober 2013 til den 30. september 2019.
(2)
En offentlig indkaldelse af ansøgninger (1) er blevet offentliggjort.
(3)
Det udvalg, der er nedsat i henhold til artikel 3, stk. 3, i bilag I til protokol nr. 3, holdt møde den 4. og 5. juni samt den 2. og 3. juli 2013. Som afslutning på sit arbejde afgav det udtalelse om kandidaternes kvalifikationer til at udøve embedet som dommer ved EU-Personaleretten, hvor det til udtalelsen knyttede en liste over kandidater, der besidder de mest hensigtsmæssige erfaringer på højt niveau.
(4)
Det er derfor passende at udnævne en af de personer, der er opført på ovennævnte liste, til dommer ved EU-Personaleretten for perioden fra den 1. oktober 2013 til den 30. september 2019, idet det påses, at EU-Personaleretten får en afbalanceret sammensætning på så bredt et geografisk grundlag som muligt blandt medlemsstaternes statsborgere og for så vidt angår de repræsenterede nationale retssystemer -
VEDTAGET DENNE AFGØRELSE:
Artikel 1
Jesper SVENNINGSEN udnævnes herved til dommer ved Retten for EU-personalesager for perioden fra den 1. oktober 2013 til den 30. september 2019.
Artikel 2
Denne afgørelse træder i kraft dagen efter offentliggørelsen i Den Europæiske Unions Tidende.
Udfærdiget i Bruxelles, den 16. september 2013.

Labels: 11
15